2. c – etika (4.-5. hét)

**Kedves gyerekek!**

**Olvassátok el az alábbi szöveget!**

**Meséld el a szüleidnek vagy a testvérednek, te milyen lennél legszívesebben! Milyen tulajdonságot szeretnél magadnak?**

**Agócs Írisz: Kicsi, nagy – részlet**

NAGYNAK LENNI JÓ!

Az elefánt és a kismadár jó barátok voltak. Egy nap a kismadár megkérdezte az elefántot:

– Hogy lehetsz mindig ilyen vidám? Hiszen nagynak lenni biztos nagyon nehéz!

Az elefánt csodálkozott:

– Dehogyis! Nagynak lenni jó!

Ha nagy vagy, mint egy elefánt, nagyokat tudsz lépni, és messzire eljuthatsz, de ha kicsi vagy, mint egy kismadár, hamar elfáradsz.

Ha nagy vagy, mint egy elefánt, mindenki rögtön észrevesz, de ha kicsi vagy, mint egy kismadár, alig lehet rád találni.

Ha nagy vagy, mint egy elefánt, nem fúj el a legerősebb szél sem, de ha kicsi vagy, mint egy kismadár, egy kis szellő is könnyen elsodor.

Ha nagy vagy, mint egy elefánt, annyi tortát tudsz enni, amennyit csak akarsz, de ha kicsi vagy, mint egy kismadár, jóllaksz, mielőtt a legfinomabb falatokhoz elérnél.

Ha nagy vagy, mint egy elefánt, nehezen tudnak csapdába csalni, de ha kicsi vagy, mint egy kismadár, könnyen elkapnak.

De a legfontosabb, hogy ha nagy vagy, mint egy elefánt, csak akkor lehet egy nálad

sokkalta kisebb jó barátod..

... mint például egy kicsike kismadár.

**Elég , ha a feladat elvégzését a szülő igazolja.**